Blitse ook deur Argentyne oorrompelDie Blitsbokke het hul tweede agtereenvolgende wedstryd by die Seweswêreldbeker verloor. Foto: Twitter. Die Blitsbokke het weliswaar beter teen Argentinië in ŉ wedstryd om die vyfde plek in die Seweswêreldbeker in Kaapstad gespeel, maar hulle het steeds die kragmeting met 26 – 19 verloor. Die Suid-Afrikaners – wat waarskynlik nog aan bomskok ly nadat Ierland hulle gisteraand in die bekerkwarteindstryd verrinneweer het – het aanvanklik gesukkel om die Argentyne se afskoppe te bemeester. In die openingsalvo het die vurige Luciano Gonzalez met ŉ kraglopie vorendag gekom wat vir absoluut niks geskrik het nie. Vyf Suid-Afrikaners kon hom nie plattrek nie en hy het die eerste drie van die wedstryd gedruk. ŉ Rukkie later het Joaquin de la Vega (ná nóg ŉ afskopfiasko) punte aangeteken en die Argentyne het met 12 – 0 voorgeloop. JC Pretorius en Angelo Davids het egter met goeie lopies teruggeslaan en die rustydtelling was 12-elk. Twee verdere Argentynse drieë het egter die wedstryd finaal buite die Suid-Afrikaners se bereik geplaas. Vir die tweede agtereenvolgende kragmeting het hulle die Kaapstad-stadion stil gespeel. Die Blitsbokke se drieë is deur JC Pretorius, Angelo Davids en Shaun Williams gedruk. 32 – 5 teen Chili (groepwedstryd) 14 – 24 teen Ierland (bekerkwarteindstryd) 19 – 26 teen Argentinië (wedstryd om die vyfde plek) The flick pass. The footwork ???? Sensational Sevens from @LosPumas7s in Cape Town#RWC7s | #HereToSevens pic.twitter.com/gbLKncA72G — Rugby World Cup 7s 2022 (@WorldRugby7s) September 11, 2022